Σώμα Ελληνικού Οδηγισμού

Το Σώμα Ελληνικού Οδηγισμού (ΣΕΟ) είναι η εθνική οργάνωση Οδηγισμού στην Ελλάδα. Ο Οδηγισμός στην Ελλάδα ξεκίνησε το 1932, ενώ η οργάνωση έγινε μέλος της Παγκόσμιας Οργάνωσης Οδηγών και Κοριτσιών Προσκόπων (WAGGGS) το 1933. Η συν-εκπαίδευτική οργάνωση έχει 10.682 μέλη (από το 2008).

 Οι πρώτες ομάδες οδηγών ιδρύθηκαν το 1932. Μόλις ένα χρόνο αργότερα, το 1933, το Σώμα Ελληνικού Οδηγισμού έγινε συνδεδεμένο μέλος της WAGGGS. Το 1939 με δημοκρατική συνείδηση το Σώμα αρνήθηκε στον Ιωάννη Μεταξά την ενσωμάτωση του Σώματος Ελληνικού Οδηγισμού στην δικτατορική Εθνική Οργάνωση Νέων. Έτσι, το Σ.Ε.Ο. αυτοδιαλύεται και επανιδρύεται μετά την απελευθέρωση, το 1945.Το 1948 προχώρησε στην πλήρη ένταξη στη WAGGGS. Η οργάνωση δημιούργησε ειδικές ομάδες για κορίτσια με αναπηρία το 1951, ενώ από το 1995, τα παιδιά με ειδικές ανάγκες ενσωματώθηκαν σε όλες τις μονάδες. Το 1990 πραγματοποιήθηκε μια γενική αναθεώρηση του προγράμματος της οργάνωσης, καθώς πλέον δεχόταν και αγόρια, ενώ εισήχθη ένα νέο τμήμα για τα παιδιά προσχολικής ηλικίας, τα Αστέρια. Στη Θεσσαλονίκη λειτουργεί το Μουσείο Ελληνικού Οδηγισμού από το έτος 2005 που φέρει το όνομα Ειρήνη Καλλιγά, προς τιμήν της ιδρύτριας του Σώματος Ελληνικού Οδηγισμού. Το Σώμα Ελληνικού Οδηγισμού είναι το ελληνικό τμήμα του Οδηγισμού, μιας παγκόσμιας, αυτόνομης, μη κυβερνητικής οργάνωσης με παιδαγωγικό χαρακτήρα που απευθύνεται σε παιδιά και νέους. Έχει παραρτήματα σε 140 πόλεις σε όλη την Ελλάδα, ενώ σε όλο τον κόσμο υπάρχουν 10.000.000 μέλη σε 144 χώρες. Κατά την οργάνωση, στόχος του Οδηγισμού είναι να παρέχει ευκαιρίες σε παιδιά και νέους (ηλικίας από 5 έως 17 ετών) για: να προκαλέσουν τους εαυτούς τους σε νέες περιπέτειες και να αποκτήσουν εμπειρίες να αποκτήσουν εμπιστοσύνη στον εαυτό τους και τις ικανότητές τους να αναπτύξουν το δικό τους προσωπικό σύστημα αξιών, ώστε να δίνουν νόημα και κατεύθυνση στη ζωή τους να αναπτύξουν κριτική σκέψη και να γίνουν ικανοί να παίρνουν αποφάσεις να κάνουν νέες φιλίες και να διασκεδάζουν να γίνουν πιο ανεκτικοί, δίκαιοι, ευγενικοί, τίμιοι να μάθουν την αξία της ομαδικής δουλειάς και να αναπτύσσουν ηγετικές ικανότητες να αγαπούν και να προστατεύουν το φυσικό περιβάλλον να κατανοούν και να μαθαίνουν τον κόσμο, τους ανθρώπους και τις διαφορετικές κουλτούρες. Το σύνολο των δραστηριοτήτων που βασίζονται στην οδηγική ιδεολογία και έχουν παιδαγωγικό χαρακτήρα αποτελούν το Οδηγικό Παιδαγωγικό Πρόγραμμα. Κλάδοι Το Οδηγικό Παιδαγωγικό Πρόγραμμα είναι προσαρμοσμένο στις ανάγκες κάθε ηλικίας. Για το λόγο αυτό, τα παιδιά και οι νέοι χωρίζονται σε 4 μεγάλες ηλιακές ομάδες που αποτελούν τους 4 Κλάδους: Κλάδος Αστεριών, κορίτσια και αγόρια 5 έως 7 ετών Κλάδος Πουλιών, κορίτσια και αγόρια 7 έως 11 ετών Κλάδος Οδηγών, κορίτσια και αγόρια 11 έως 14 ετών Κλάδος Μεγάλων Οδηγών, κορίτσια και αγόρια 14 έως 17 ετών Άξονες Το Οδηγικό Παιδαγωγικό Πρόγραμμα βασίζεται στους ακόλουθους τρεις άξονες: Προσωπική ανάπτυξη: δράσεις μέσα από τις οποίες επιδιώκεται η σωματική, πνευματική και ψυχική ανάπτυξη των παιδιών και των νέων Κοινωνική συμμετοχή-Προσφορά: δράσεις που βοηθούν τα παιδιά και τους νέους να συμμετέχουν και να προσφέρουν στο κοινωνικό σύνολο Ζωή στη Φύση - Οικολογική συνείδηση: δράσεις που καλλιεργούν στα παιδιά και τους νέους να αγαπούν και να σέβονται τη φύση και το περιβάλλον. Κατά την οργάνωση, βασικές αρχές του Οδηγισμού είναι οι εξής: Δέχεται παιδιά και νέους ανεξάρτητα από την καταγωγή, την εθνικότητα, το θρήσκευμα, την κοινωνική και οικονομική κατάσταση της οικογένειάς τους, καθώς και παιδιά και νέους με αναπηρίες, αρκεί να είναι πρόθυμοι να δώσουν την Οδηγική Υπόσχεση. Σέβεται την πολιτιστική ταυτότητα και τη διαφορετικότητα ατόμων και χωρών. Βασίζεται απόλυτα στην εθελοντική προσέλευση και εργασία των μελών του. Ενθαρρύνει την αρμονική συνεργασία παιδιών και ενηλίκων και φροντίζει για την ισότιμη κατανομή ευθυνών σε άνδρες και γυναίκες. Σώμα Ελλήνων Προσκόπων Σώμα Κυπρίων Οδηγών Επίσημος ιστότοπος